NÁVRH
Všeobecne záväzné nariadenie
Obce Lipovce

o podmienkach  a spôsobe financovania materskej školy a školských zariadení na území obce Lipovce
1/2022

Obec Lipovce v súlade s ustanovením § 6 ods. 1 zákona c. 369/1990 Zb. o obecnom zriadení v znení neskorších právnych predpisov, § 6 ods. 12 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov  v y d á v a  toto všeobecné záväzné nariadenie (ďalej len „VZN“)

Článok 1
Predmet úpravy

Toto všeobecne záväzné nariadenie obce Lipovce určuje: 

1.	podrobnosti financovania  MŠ a školských zariadení so sídlom na území obce Lipovce,     ktoré sú na základe rozhodnutia Ministerstva školstva SR zaradené do siete škôl a  školských zariadení Ministerstva školstva Slovenskej republiky,

2.	výšku finančných prostriedkov určených na mzdy a prevádzku na dieťa MŠ alebo školského zariadenia; v zariadeniach školského stravovania na žiaka školy,

3.	deň v mesiaci, do ktorého poskytne finančné prostriedky.

Článok 2
Príjemca dotácie

1.	Príjemcom dotácie podľa tohto všeobecne záväzného nariadenia sú školy a školské zariadenia s právnou subjektivitou v zriaďovateľskej pôsobnosti obce Lipovce: 
       Základná škola s Materskou školou Lipovce
       - materská škola
       - školská jedáleň
       - školský klub detí

Článok 3
Materská škola

1.   Podrobnosti financovania
Obec financuje náklady na deti MŠ podľa počtu detí prijatých do MŠ podľa stavu k 15. septembru predchádzajúceho kalendárneho roka (údaje z výkazu Škôl (MŠVVaŠ SR) 40-01).

2.   Výška finančných prostriedkov na mzdy a prevádzku
Výška finančných prostriedkov na detí v Materskej škole, Lipovce je  na rok 53 670 eur. 

3.   Deň v mesiaci, v ktorom obec Lipovce poskytne finančné prostriedky
	Obec Lipovce poskytne finančné prostriedky na mzdy a prevádzku MŠ zriadenej obcou 	vo výške jednej dvanástiny z finančných prostriedkov určených na príslušný kalendárny
	rok upravenej percentuálne podľa skutočnej mesačnej výšky podielových daní, ktoré
	prídu na účet obce najneskôr do 28. dňa príslušného mesiaca.

Článok 4
Zariadenia školského stravovania (ZŠS) – stravovanie žiakov
základnej školy a detí MŠ

1.   Podrobnosti financovania
Obec financuje náklady na stravovanie žiakov základnej školy v zriaďovateľskej pôsobnosti obce, podľa počtu všetkých žiakov školy podľa stavu k 15. septembru predchádzajúceho kalendárneho roka (údaje z výkazu Škôl (MŠVVaŠ SR) 40-01).
 
2.   Výška finančných prostriedkov na mzdy a prevádzku
      Výška finančných prostriedkov na stravovanie žiakov školy je na rok 22 530 eur.

 4.   Deň v mesiaci, v ktorom obec Lipovce poskytne finančné prostriedky
Obec poskytne finančné prostriedky ZŠ s MŠ  zriadenej obcou, ktorej súčasťou je ZŠS   najneskôr 28. deň v mesiaci.

Článok 5
Školský klub detí (ŠKD) 

1.   Podrobnosti financovania
Obec financuje náklady na deti ŠKD podľa počtu detí prijatých do ŠKD podľa stavu k 15. septembru predchádzajúceho kalendárneho roka zo základnej školy zriadenej na území obce.

2.   Výška finančných prostriedkov na mzdy a prevádzku
      Výška finančných prostriedkov na detí ŠKD  je na rok 18 000 eur. 

3.   Lehota na predloženie údajov potrebných na financovanie
Riaditeľka ZŠ s MŠ zriadenej obcou, ktorej súčasťou je ŠKD predloží údaje o počte detí v ŠKD najneskôr do.30.októbra predchádzajúceho kalendárneho roka.

 4.   Deň v mesiaci, v ktorom obec Lipovce poskytne finančné prostriedky.
Obec poskytne finančné prostriedky ZŠ s MŠ  zriadenej obcou, ktorej súčasťou je ŠKD   najneskôr 28. deň v mesiaci.

Článok 6
Účel poskytnutia finančných prostriedkov

1.	Prijímateľ dotácie podľa Článku 2 je oprávnený použiť dotáciu len na úhradu osobných a prevádzkových nákladov materskej škôl a školských zariadeniach zariadení so sídlom na území obce Lipovce a pri jej použití musí zabezpečiť hospodárnosť, efektívnosť a účinnosť jej použitia.

2.	V prípade, že dotácia nebude vyčerpaná do 31.12. príslušného kalendárneho roku, je prijímateľ povinný nevyčerpanú časť dotácie vrátiť spať na účet obce Lipovce do 31.12. príslušného kalendárneho roku.

Článok 7
Záverečné ustanovenie

1.	Na ustanovenia súvisiace s určením výšky dotácie na prevádzku a mzdy na žiaka materskej školy a žiaka školského zariadenia so sídlom na území obce Lipovce, neupravené týmto všeobecne záväzným nariadením, sa vzťahujú príslušné právne predpisy.

2.	Na tomto všeobecne záväznom nariadení obce Lipovce sa uznieslo obecné zastupiteľstvo v Lipovciach dňa  ..........................uznesením č. .........................................

3.	Toto nariadenie nadobúda účinnosť dňom 1.januára 2022.

4.	Dňom účinnosti tohto všeobecného záväzného nariadenia o podmienkach  a spôsobe financovania materskej školy a školských zariadení na území obce Lipovce sa ruší podmienkach  a spôsobe financovania materskej školy a školských zariadení na území obce Lipovce č. 2/2020.

V Lipovciach dňa 15.11.2021

                                                                                                 Ján Šatník
                                                                                               starosta obce

Návrh VZN vyvesený na pripomienkovanie na úradnej tabuli obce dňa:....22.11.2021..................................
Návrh VZN zvesený z úradnej tabule obce dňa:.....................................
Schválené VZN uznesením č................................ zo dňa..................................vyvesené na úradnej tabuli obce dňa..........................................